KISKŐRÖS VÁROS KÉPVISELŐ-TESTÜLETE

EGÉSZSÉGÜGYI ÉS SZOCIÁLPOLITIKAI BIZOTTSÁGA

ELŐTERJESZTÉS

(a Képviselő-testület 2011. január 19-i ülésére)

TÁRGY: LAKÁSBÉRLETI SZERZŐDÉSEK MEGHOSSZABBÍTÁSA

Kiskőrös Város Önkormányzata 2003. december 12-től, 2008. december 11-ig szociális rászorultság alapján bérbe adta Domonyiné Horváth Rita részére, a Mészáros L. u. 22. sz. 15/B. sz.  alatt lévő 1 szoba összkomfortos, 30 m2 alapterületű lakást, majd a lakásbérleti jogviszonyt 2010. december 11. napjáig meghosszabbította. A bérlő egy gyermekével él a lakásban, akit egyedül nevel. Figyelemmel anyagi helyzetére, lakásproblémáját önhibáján kívül nem tudja megoldani, ezért kérte lakásbérleti jogviszonya meghosszabbítását.

Kiskőrös Város Önkormányzata 2008. december 19-től, 2010. december 19. napjáig szociális rászorultság alapján bérbe adta Feka Henrietta részére, a Kiskőrös, Mészáros L. u. 22. sz. 11. ajtószám alatt lévő 1 szoba komfortos, 31 m2 alapterületű lakást.

Feka Henrietta három kiskorú gyermekével él a lakásban, akiket egyedül nevel. Figyelemmel anyagi helyzetére, lakásproblémáját önhibáján kívül nem tudja megoldani, ezért kérte lakásbérleti jogviszonya meghosszabbítását.

A lakásrendelet 6/A §-a szerint: „Az Egészségügyi és Szociálpolitikai Bizottság javaslatára, a Képviselő-testület által meghozott döntés alapján, a bérbeadó a határozott időre szóló lakásbérleti jogviszonyt – amennyiben a bérlő lakásproblémáját önhibáján kívül nem tudja megoldani – határozott, alkalmanként legfeljebb 2 évi időtartamra meghosszabbíthatja.”

Figyelemmel arra, hogy Domonyiné Horváth Rita és Feka Henrietta a lakásproblémáját önhibáján kívül nem tudja megoldani, az Egészségügyi és Szociálpolitikai Bizottság az 173/2010. illetve az 174/2010. számú határozatával javasolja a lakásbérleti szerződések 2-2 évvel történő meghosszabbítását.

Kiskőrös, 2011. január 4.


Aszódi Pál sk.


a bizottság elnöke

HATÁROZAT-TERVEZET

A Képviselő-testület az Egészségügyi és Szociálpolitikai Bizottság javaslata alapján,

a) Domonyiné Horváth Ritának, a Kiskőrös, Mészáros L. u. 15/B. ajtószám alatti önkormányzati lakásra vonatkozó lakásbérleti jogviszonyát - szociális helyzetére tekintettel - 2 évvel meghosszabbítja.

b) Feka Henriettának, a Kiskőrös, Mészáros L. u. 22. sz. 11. ajtószám alatti önkormányzati lakásra vonatkozó lakásbérleti jogviszonyát - szociális helyzetére tekintettel - 2 évvel meghosszabbítja.

